《送李德威先生之樵川寻珠上人》
明代·徐熥

何以度晨昏，萧然四壁存。缁衣怜旧主，白发傍空门。

业净依菩萨，家贫任子孙。馀生抛不顾，老泪滴无痕。

世事空花过，愁心落叶繁。愿将香积供，千里劝加餐。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。